Peaminister Andrus Ansip tutvustas kevadel oma ideed sellest, kuhu Eesti 15 aasta pärast jõudnud peab olema. Eesmärk on ambitsioonikas - jõuda 15 aastaga Euroopa Liidu viie jõukama riigi hulka, et nii koolilapsed kui õpetajad, noored emad kui pensionärid saaksid ennast tunda võrsetena näiteks Austria eakaaslastega. Peaministri seatud siht tähendab, et Eesti ei tohi leppida keskpärasusega, et me ei tohi muutuda mugavaks ja enesega  rahulolevaks. Too eesmärk ei tule kätte iseenesest vaid nõuab tarku otsuseid ja üsna kõva tööd. Nõuab seda, et keegi meist ei lööks riigi tulevikule käega, vaid oleks valmis selle nimel pingutama.